Death Grips
Death Grips – amerikiečių 2010 m. susikūrusi eksperimentinio hiphopo grupė iš Sakramento. Grupę sudaro reperis ir vokalistas Stefan Burnett (geriau žinomas kaip MC Ride), būgnininkas ir prodiuseris Zach Hill bei instrumentalistas ir prodiuseris Andy Morin (dar žinomas kaip Flatlander). Grupės atliekama muzika yra hiphopo, industrial, pankroko ir noise rock žanrų mišinys. 2011-ųjų balandį grupė išleido miksteipą pavadinimu Exmilitary, o sekančiais metais ir debiutinį albumą The Money Store, kurie susilaukė kritikų pripažinimo. Greitai po kontrakto su įrašų studija Epic Records pasirašymo 2012-ais metais grupė suteikė galimybę nemokamai parsisiųsti antrąjį jų albumą No Love Deep Web. Dėl šio sutarties su studija pažeidimo bendradarbiavimas buvo nutrauktas. 2013-ais metais išleistas trečiasis albumas Government Plates. Grupei neįvykdžius įsipareigojimų atlikti kelis pasirodymus buvo paskelbta, jog grupė 2014-ųjų liepą išsiskirs, tuo pačiu išleisdama ketvirtąjį albumą The Powers That B . Tačiau, 2015-ųjų kovo mėn. grupė atskleidė ketinimą sukurti dar šiek tiek muzikos, o vėliau paskelbė atliksianti ir pasaulinį turą. Tų pačių metų bėgyje buvo paskelbta apie penktojo albumo Bottomless Pit kūrimą, kuris buvo išleistas 2016-ųjų gegužės mėn.